Document ID: 32007R0935

KOMISIJOS REGLAMENTAS (EB) Nr. 935/2007
2007 m. rugpjūčio 6 d.
nustatantis pagalbos, skirtos neperdirbtų džiovintų vynuogių ir neperdirbtų džiovintų figų saugojimui sumą už 2006-2007 prekybos metus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamento (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1), ypač į jo 9 straipsnio 8 dalį,
kadangi:
(1)
Reglamento (EB) Nr. 2201/96 9 straipsnio 4 dalyje numatyta, kad pagalba saugojimui suteikiama saugojimo agentūroms už supirktus Sultana, Currants veislių razinų ir džiovintų figų kiekius ir už realų jų saugojimo laiką.
(2)
Pagal 1999 m. liepos 23 d. Komisijos reglamento (EB) Nr. 1622/1999, nustatančio išsamias Tarybos reglamento (EB) Nr. 2201/96 dėl neperdirbtų džiovintų vynuogių ir neperdirbtų džiovintų figų saugojimo schemos taikymo taisykles (2), 7 straipsnį reikėtų nustatyti pagalbos, skirtos saugojimui sumą 2006-2007 prekybos metams.
(3)
Šiame reglamente numatytoms priemonėms pritaria Iš vaisių ir daržovių pagamintų produktų vadybos komitetas,
PRIĖMĖ ŠĮ REGLAMENTĄ:
1 straipsnis
Už 2006-2007 prekybos metų produkciją pagal Reglamento (EB) Nr. 2201/96 9 straipsnio 4 dalį pagalbos, skirtos saugojimui suma yra:
a)
džiovintoms vynuogėms:
i)
0,1257 EUR per dieną už grynojo svorio toną iki 2008 m. vasario 29 d.;
ii)
0,0997 EUR per dieną už grynojo svorio toną nuo 2008 m. kovo 1 d.;
b)
džiovintoms figoms - 0,1083 EUR per dieną už grynojo svorio toną.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. rugpjūčio 6 d.

Labels: 3
17
19
6